Foto’s: Prinses Charlotte vier vyfde verjaardagPrinses Charlotte. Foto: @KensingtonRoyal/Twitter Prins William en Catherine, die hertogin van Cambridge, het pas nuwe foto’s van hul dogtertjie, prinses Charlotte, op sosiale media geplaas ter viering van haar vyfde verjaardag vandag. Die koninklike egpaar se middelkind is koninging Elizabeth II se vyfde agterkleinkind. Die hertog en hertogin van Cambridge het by die foto’s geskryf dat Catherine dit self geneem het. Die koninklikes hou oor die algemeen hul kinders en hul gesinslewe privaat, maar elke nou en dan word foto’s van die skattige twee prinsies en prinsessie op sosiale media versprei. William, Catherine, George, Charlotte en Louis is tydens die afsonderingstydperk by hul plattelandse woning, Anmer Hall, in Norfolk. William en Kate se jongste, prins Louis, het op 23 April twee jaar oud geword en daar is ook foto’s van hom op sosiale media geplaas om sy verjaardag te vier.